**Meistaranám við Landbúnaðarháskóla Íslands**

**Minnisblað um framgang námsins**

1. **Um réttindi og skyldur aðila**

* Meistaranám er fyrst og fremst á ábyrgð nemanda.
* Hann þarf því að helga sig því eins og um fullt starf væri að ræða.
* MS nám byggist á sjálfstæðri vinnu nemandans en undir leiðsögn og stjórn leiðbeinanda.
* Nemanda ber að sýna frumkvæði í vinnubrögðum.
* Vinnuframlag leiðbeinenda við rannsóknaverkefni nemandans:
  + 30 ECTS: 80 stundir; 60 ECTS: 100 stundir; 90 ECTS: 140 stundir
  + Fundir með nemanda, aðrir fundir og önnur leiðbeining, yfirlestur ritgerðar og annarra handrita.

1. **Námslengd**

* Meistaranám er 120 ECTS og er námstími ekki skemmri en tvö ár.
* Heimilt er að gera ráð fyrir lengri námstíma enda sé það í samræmi við samþykkta námsáætlun.
* Hámarkstími til MS gráðu skal ekki vera meiri en 50% umfram áætlaðan námstíma.
* Kennslunefnd er heimilt að veita undanþágur frá ákvæði um hámrksnámstíma.

1. **Umsókn um MS nám**

* Nemandi sækir um MS nám – umsóknarfrestir eru 15. apríl eða 15. október
* Áður en sótt er um er nauðsynlegt að nemandi hafi kynnt sér vandlega sérsvið kennara og rannsóknavettvang og hafi haft samband við mögulegan umsjónarkennara/leiðbeinanda.
* Inntökuskilyrði eru 1. einkunn (7,25) á BS prófi frá LbhÍ eða úr sambærilegu námi sem deild viðurkennir.
* Umsókn staðfest af umsjónarmanni framhaldsnáms og deildarforseta og umsjónarkennara úthlutað.
* Nemandi fær tilkynningu um inntöku fyrir 25. maí eða 15. nóvember ásamt samningi um námsáætlun og minnisblaði um framgangs MS námsins (þetta skjal).

1. **Upphaf náms í einstaklingsmiðuðu rannsóknanámi**

* Nemandi óskar eftir fundi með umsjónarkennara þegar inntaka liggur fyrir.
  + Farið yfir reglur um námið og framgang þess.
  + Hugmyndir um lokaverkefni reifaðar og hugsanlega leiðbeinendur
  + Möguleg námskeið og samningur um námsáætlun, þ.m.t. dagsetningar
* Samningur um námsáætlun undirritaður af nemanda, umsjónarkennara og leiðbeinanda tveimur vikum fyrir upphaf fyrstu námsannar.
  + Heimilt er að taka hluta námsins við aðra háskóla hérlendis eða erlendis.
* Samningur sendur til kennsluskrifstofu, nemandi og leiðbeinendur fá afrit.

1. **Námskeiðsval í einstaklingsmiðuðu rannsóknanámi**

* Skyldunámskeið, 12 ECTS (07.06.03 Vísindaheimspeki/siðfræði, 07.07.03 Aðferðafræði í framhaldsnámi)
* Framhaldsnámskeið (sérstaklega merkt í kennsluskrá sem MS eða BS/MS námskeið).
* Heimilt er að nota allt að 20 ECTS úr BS grunnnámi.
* Lágmarkseinkunn úr BS og BS/MS námi er 7.
* Heimilt er að taka 12 ECTS í lesnámskeiðum með aðalleiðbeinanda.

1. **Rannsóknarhluti námsins**

* Í lok fyrstu námsannar skal nemandi skila ítarlegri rannsóknaráætlun eftir viðræður við umsjónarkennara og leiðbeinendur.
* Í henni skal koma fram staða þekkingar á fræðasviðinu, markmið og rannsóknaspurningar, rannsóknaraðferðir og verkáætlun með tímasettum vörðum.
* Nemandi kynnir rannsóknaverkefnið á málstofu framhaldsnema á annarri námsönn (1. málstofa).
* Þegar hillir undir verklok á fjórðu námsönn skal nemandinn kynna niðurstöður verkefnis á sameiginlegri málstofu framhaldsnema (2. málstofa).

1. **Skil á handriti að ritgerð – fjórða námsönn**

* Nemandi vinnur handrit að ritgerð í samráði við leiðbeinendur.
* Hann skal skila fullbúnu handriti til yfirlestrar og honum ber að fá athugasemdir innan tveggja vikna.
* Meistaraprófsnefnd heimilar að ritgerð sé lögð fram til varnar.
* Nemandi sendir tilbúna ritgerð rafrænt til umsjónarmanns framhaldsnáms sem samþykkir að hún sé tæk til varnar.
* Ef vafi leikur á að ritgerð standist faglegar kröfur skal hún send deildarráði sem ákveður hvorft og þá að hve miklu leyti hún þarfnast endurskoðunar.

1. **Meistarapróf**

Lokuð vörn:

* Meistaraprófsnefnd gerir tillögu um prófdómara til umsjónarmanns framhaldsnáms sem sendir hana áfram til deildarforseta til samþykktar.
* Rektor skipar prófdómara sem fær ritgerðina til yfirlestrar í kjölfarið.
* Lokuð meistaraprófsvörn haldin að viðstöddum nemanda, prófdómara, leiðbeinendum og umsjónarmanni framhaldsnáms.
  + Nemandi fær ábendingar um breytingar og lagfæringar á ritgerð ef þörf krefur.
  + Prófdómari gefur einkunn fyrir ritgerð og svör nemandans í samráði við leiðbeinendur.

Opin vörn:

* Opin vörn fer fram eigi síðar en fjórum vikum frá lokaðri vörn.
  + Vilji nemandi taka þátt í brautskráningardegi að vori skal opin vörn vera eigi síðar en viku fyrir þann dag.
  + Opna vörn skal auglýsa með viku fyrirvara.
* Nemandi skal skila rafrænu eintaki og þremur prentuðum eintökum af ritgerð til kennsluskrifstofu þremur dögum fyrir vörn.
* Nemandi kynnir efni ritgerðar og prófdómari leggur aftur spurningar fyrir nemanda.
* Lokaeinkunn er ákveðin að lokinni kynningu og er þar tekið mið af lagfæringum á ritgerð ef við á og frammistöðu nemandans.

|  |
| --- |
| Allar frekari upplýsingar má finna í reglum um meistaranám, sjá <http://www.lbhi.is/?q=is/rannsoknamidad_ms_dokt>  Einnig má finna upplýsingar um meistaranám í skipulagsfræði hér: <http://www.lbhi.is/skipulagsfraedi_meistaranam> |